Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Iran syyttää edelleen Israelia Isfahaniin tehdystä lennokki-iskusta, -
joka aiheutti huomattavaa vahinkoa tehtaalle, jossa valmistettiin -
sekä itsemurha-droneja että keskimatkan Shabab-ohjuksia.
Iranin mukaan tutkimustulokset viittaavat siihen, -
että Israel oli iskujen takana.
Iran ilmoitti pidättävänsä itselleen laillisen ja luontaisen oikeutensa -
puolustaa kansallista turvallisuuttaan ja vastata lujasti -
kaikkiin sionistisen hallinnon uhkiin tai väärinkäytöksiin -
missä ja milloin se katsoo tarpeelliseksi, -
sanoi Iranin YK-suurlähettiläs Amir Sayed Iravani lausunnossaan ja lisäsi,
että tämä sionistisen hallinnon toiminta on vastoin kansainvälistä oikeutta.
Hyökkäys tapahtui keskellä Iranin ja lännen välistä jännitystä -
Teheranin ydintoiminnasta ja sen asetoimituksista.
Mukaan lukien pitkän kantaman itsemurha-dronit, -
jotka liittyvät Venäjän sotaan Ukrainassa.
Iranin näinkin voimakkaat reaktiot iskun johdosta osoittavat, -
että tehdas kärsi pahempia vaurioita, -
kuin heidän ilmoittamansa vähäiset kattovauriot.
Israel on pitkään sanonut olevansa valmis iskemään Iranin kohteisiin, -
jos diplomatia ei pysty hillitsemään Teheranin ydin- tai ohjusohjelmia, -
mutta heidän politiikkanaan on olla kommentoimatta välikohtauksia.
Iranin huolta iskusta lisää se, -
että näiden nelimoottoristen pommikuormalla aseistettujen dronien
enimmäiskantama on vain muutamia kilometrejä, -
joten iskun takana olleen Israelin tiedustelupalvelu Mossadin -
oli värvättävä paikallisia ryhmiä aseistamaan ja käyttämään niitä.
Vain vuorokausi Isfahaniin tehdyn iskun jälkeen -
tunnistamattomat lentokoneet iskivät -
25 kuorma-auton saattueeseen Syyriassa.
Kolonna kuljetti aseita ja ampumatarvikkeita -
Iranin Vallankumouskaartin tukemille joukoille.
Syyrialaiset lähteet kertoivat, että kuusi kuorma-autoa syttyi tuleen -
ja kuljettajat saivat surmansa.
Silminnäkijöiden mukaan koneiden kerrottiin pudottaneen palavia soihtuja
saattueen eteen ja keskelle ennen hyökkäystä, -
antaen näin ajoneuvojen kuljettajille mahdollisuuden paeta autoistaan.
Sotilasasiantuntijoiden mukaan nämä kaksi operaatiota -
koskettivat selvästi myös Venäjää, etenkin huomioiden -
sen riippuvuus Iranin sotilaallisesta tuesta Ukrainan sodassa, -
jossa aseistettujen dronien ja ballististen ohjusten tarve -
on muodostunut uusimmaksi sodankäynnin muodoksi.
Venäjän ulkoministeriö tuomitsikin Isfahaniin tehdyn hyökkäyksen -
provokaationa ja varoitti, että tällä terroriteolla voi olla -
arvaamattomia seurauksia, ja lisäsi epätavallisen lausunnon: -
Venäjän tiedustelupalvelut analysoivat tietoja hyökkäyksestä -
saadakseen täydellisemmän kuvan siitä, mitä tapahtui.
Moskova ei ole koskaan aiemmin käyttänyt termiä terrori -
Israelin pitkään jatkuneiden hyökkäysten yhteydessä -
Iranin sotilaskohteita vastaan. Sen ymmärretään tarkoittavan, -
että venäläiset ja heidän tiedusteluvoimansa -
ovat avanneet oven puuttumiselle Israelin varjosotaan Irania vastaan, -
milloin ja missä se parhaaksi näkee.
Viime maanantaina Yhdysvaltain ulkoministeri Anthony Blinken -
saapui Israeliin kolmen päivän vierailulle, -
ja hänestä tuli korkein Israelissa vieraileva Yhdysvaltain virkamies -
sen jälkeen, kun Benjamin Netanjahu valittiin uudelleen pääministeriksi.
Netanjahu toivotti Blinkenin lämpimästi tervetulleeksi ja -
kuvaili Yhdysvaltain presidenttiä Joe Bideniä Israelin todelliseksi ystäväksi
ja maiden välisen yhteistyön todelliseksi mestariksi.
Retoriikasta huolimatta Blinken esitti useita kriittisiä huomautuksia, -
jotka osoittivat Bidenin hallinnon omaksumaa -
kaksinaamaista politiikkaa Israelin suhteen.
Hänen mukaansa Yhdysvallat suhtautuu kriittisesti -
Netanjahun oikeusuudistuksiin, väittäen niiden olevan -
vastoin demokraattisen maan perusperiaatteita.
Tämä oli Bidenin hallinnon selvä yritys sekaantua Israelin sisäisiin asioihin, -
jonka parlamentti on demokraattisilla vaaleilla valittu.
Samassa puheessa Blinken totesi, että on tärkeää säilyttää -
historiallinen status quo Jerusalemin pyhillä paikoilla, -
mukaan lukien Haram al-Sharifin temppelivuorella.
Oli suora loukkaus juutalaisuuden pyhintä paikkaa kohtaan -
käyttää sen arabiankielistä nimeä. Ennen Joe Bidenin kautta, -
sitä ei ole yksikään Yhdysvaltojen korkea viranhaltija tehnyt.
USA:n ulkoministeri Tony Blinken tapasi heti seuraavana päivänä -
palestiinalaisten johtajan Mahmoud Abbasin Ramallahissa, -
itsehallinnon pääkaupungissa.
Yhteisessä tilaisuudessa Blinken korosti maansa syvää osanottoa -
väkivaltaisuuksissa surmansa saanei- den viattomien siviilien omaisille.
Bidenin syvää osanottoa -
vain palestiinalaisten kuolonuhrien omaisille, -
pidettiin Israelin medioissa vähintäänkin omituisena, -
sillä kaikki viime aikojen väkivaltaisuudet -
ovat olleet seurausta palestiinalaisten aloittamista teoista.
Blinkenin välittämä osanotto tuli vain neljä päivää sen jälkeen, -
kun palestiinalainen terroristi murhasi seitsemän israelilaista -
synagogan edessä Jerusalemissa.
Seuraavana aamuna käsiaseella aseistettu 13-vuotias palestiinalainen -
haavoitti kahta israelilaista samalla alueella.
Mahmoud Abbas kieltäytyi järjestelmällisesti tuomitsemasta -
viimeaikaisia Jerusalemin iskuja.
Hän ilmoitti sitoutuneensa edelleen maksamaan terroristeille ja -
heidän perheilleen palkkioita suoritetuista terrori-iskuista.
Tammikuussa, juuri Holokaustin uhrien muistopäivänä, -
ja vain tuntia ennen edellä jo mainittua Jerusalemin synagogan verilöylyä, -
jossa palestiinalaisterroristi tappoi seitsemän israelilaista, -
palestiinalaishallinnon virallinen lähetysyhtiö, Palestine TV, -
esitti perjantain moskeijasaarnan.
Länsirannalla sijaitsevassa Khan Al-Ahmarin kylässä, -
imaami, jonka nimeä ei kerrottu, saarnasi yleisölleen, -
että Allah on antanut heille luvan harjoittaa jihadia, -
että heidän on elettävä vapaina tai kuoltava marttyyreina -
ja että Koraani kehottaa muslimeja tappamaan -
ja myös tulla tapetuiksi jihadin vuoksi.
"Allah taivaissa on antanut kansallemme luvan harjoittaa jihadia, -
taistella ja puolustaa itseään ja oikeuksiaan kaikin mahdollisin keinoin.
Kun Allahin lupa on annettu, ei enää vaadita lupaa keneltäkään -
-ei miltään kansainväliseltä taholta, ei keneltäkään muulta-
koska tämän päätöksen on tehnyt Allah itse.
Elä vapaana ja ylpeänä tai kuole marttyyrina, -
tämä on usko, joka välitettiin meille meidän vanhemmiltamme -
ja edelleen heidän vanhemmiltaan ja mitä opimme uskonnostamme -
ja rakkaalta profeetalta Muhammedilta."
Näin palestiinalaisten oma tv-asema välittää viestiä -
heidän näkemyksestään rauhasta.
Yhdysvaltojen presidentin kaksijakoinen näkemys -
kulminoitui ulkoministeri Blinkenin puheen kautta -
hänen ylistäessään Mahmoud Abbasia hänen johdonmukaisesta ja -
päättäväisestä asenteestaan terrorismin torjunnassa.
Jatkoksi epäjohdonmukaisuudelle, ulkoministeri Blinken lupasi -
miljardin dollarin lisäapua palestiinalaishallinnolle.
Entinen presidentti Trump oli katkaissut suuren osan -
Yhdysvaltojen avusta palestiinalaisille Taylor Force Act -lain vuoksi.
Sen mukaan on Yhdysvaltojen lainvastaista antaa taloudellista apua -
palestiinalaishallinnolle, ennen kuin se lakkaa maksamasta stipendejä -
Palestiinan itsehallinnon marttyyrien rahaston kautta henkilöille, -
jotka tekevät terroritekoja, tai kuolleiden terroristien omaisille.
Ulkoministeri mainitsi myös Yhdysvaltojen sitoutumisen -
kahden valtion ratkaisuun, joka loisi Israelin sisälle Palestiinan valtion, -
jonka pääkaupunki on Jerusalem.
Hän mainitsi tämän näkemyksen suurimmiksi esteiksi asiat kuten -
israelilaisten asutuksen laajentaminen, etuvartioiden laillistaminen, -
terroristien asuntojen purkaminen ja häädöt -
sekä pyhien paikkojen historiallisen status quon häiritseminen.
Kuin vastauksena Yhdysvalloilta saamaansa tukeen, -
Palestiinalaishallinto, Palestiinan vapautusjärjestö PLO ja -
Palestiinan kansallinen komitea BNC kehottivat viime viikolla -
maailman kansoja ja heidän demok- raattisia ja edistyksellisiä voimiaan -
osallistumaan aktiivisesti Israelin vastaiseen BDS, -
siis boikotit, eristäminen ja sanktiot-liikkeeseen -
ja purkamaan Israelin kehittämän järjestelmän -
siirtokuntien kolonialismista, apartheidista ja sotilasmiehityksestä.
Näiden liikkeiden yhteisessä julkilausumassa todetaan -
sionismin olevan rasistinen ja kansanmurhainen ideologia, -
joka kannustaa terrorismiin ja fasismiin.
Prikaatikenraali Yossi Kuperwasser, joka on vanhempi projektipäällikkö -
Jerusalem Center for Public Affairs ja entinen armeijan komentaja -
ja sen tutkimusosaston johtaja, totesi Jerusalem Post-medialle, -
että tällainen kommunikaatio vaatii käytännössä -
Israelin valtion suoraa tuhoamista ja ylistää terrorismia.
Nämä tällaiset boikotteihin yllyttävät pyynnöt syntyivät -
useista eri konferensseista ja kokouksista, -
joissa palestiinalaishallinnon oikeusministeriö ja -
Palestiinan vapautusjärjestö liittyivät mukaan keskustelemaan -
apartheidin vastaisesta asialistastaan.
"Palestiinalaishallinto pelaa kaksoispeliä.
Heillä on jatkuvaa turvallisuus- yhteistyötä Israelin kanssa -
ja he saavat energiaa, vettä ja rahaa Israelilta.
He eivät voi avoimesti boikotoida Israelia, -
koska silloin he vain ampuisivat itseään päähän", -
totesi kenraali Kuperwasser.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään, -
ja erityisesti myös Ukrainan kansalle.
Nähdään taas viikon kuluttua.
Tekstitys: TV7